Urang Peminggir Teluk

Urang Pemingggir Teluk adolah babarapo kalompok masyarakaik nan talatak daerah pesisir dan taseba di babarapo wilayah di provinsi Lampung.
Urang Paminggir ko talatak di bawah adaik Saibatin. Saibatin adolah salah ciek dari 2 adaik nan ado di provinsi Lampung. Masyarakaik Peminggir ko disabuik juo sabagai masyarakaik pasisia.

Adaik Saibatin adolah adaik yang mangarajoan adaik musyawarah tanpa manggunoan kursi Pepadun. Karano urang-urang tu kabanyakan badiam di tapi pantai, mako disabuik juo sabagai adaik Pesisir. Suku Lampung baadaik Saibatin (Peminggir) sacaro garis gadang tadiri dari: suku Paminggir Semangka, suku Paminggir Pemanggilan, suku Paminggir Teluk, suku Melinting Rajabasa, suku Paminggir Skala Brak dan suku Paminggir Komering. Masyarakaik adat Paminggir ko sulik untuak diparicinyo bantuak masyarakat Pepadun, dikarenan di satiok daerah kabatuan talampau banyak tajadi percampuran asal keturunannyo.

Salain disabuik suku Paminggir, urang Paminggir biasonyo juo disabuik "suku Lampung Pesisir/urang Lampung Pesisir" karano masyarakat Paminggir manggunoan wilayah-wilayah dataran bawah tarutamo wilayah pesisir pantai atau nan dakek jo lauik, muara, hilir sungai, dan juo di sepanjang tapi sungai.

Adapun istilah "Peminggir/Paminggir" mungkin bisa diartikan "pinggir/pinggiran" karano masyarakat Paminggir banyak manampuah wilayah pinggiran Lampung nan marupokan wilayah dataran rendah sampai ka pinggiran lauik, babeda jo masyarakat Lampung nan badato dan bakudua Pepadun mode pado masyarakat Abung, Pubian, dan lain-lain nan mandiami wilayah tangah provinsi Lampung labiah tapeknyo wilayah dataran tinggi (pagunungan) atau di wilayah pedalaman. Masyarakaik Paminggir ma ikuik hukum adaik/norma budaya Saibatin, nan marupokan salah ciek dari duo adaik-istiadat & kabudayaan gadang suku Lampung di provinsi.

Kalompok suku 
Babarapo kamompok suku nan mandapek payabutan sabagai suku pamingir, adolah:

Peminggir Semangka 
Urang Paminggir Semangka dikecekan barasa dari turun ko suku Lampung nan tibo dari Skalabrak nan masuak malalui pinggiran pantai. Pas pajalanan migrasi nenek moyangnyo di masa dulu batuak di sekitar Teluk Semangka. Daerah ko lah nan manjadi identitas namo kalompoknyo Paminggir Semangka. Suku Paminggir Semangka ko batampek tingga di pesisir pantai dan acok balayia ka lauik. Masyarakaik suku Paminggir Semangka ko lah nan banyak baprofesi sabagai nelayan. Jadi labiah takenal sabagai suku Pelautnyo suku Lampung.

Peminggir Pemanggilan 
Suku Paminggir Pamanggilan, manuruik carito asal usul rakyat Lampung, dikecekan dulu nenek moyang suku Paminggir Pamanggilan ko barasa dari nenek moyang suku Lampung nan barasa dari katurunan Kekhatuan Pamanggilan di Skalabrak.

Peminggir Teluk 
Suku Paminggir Teluk dibilang juo barasa dari Skalabrak nan bermigrasi malalui wilayah di sekitar Telukbetung sampai ka Pedada. Adat istiadat suku Paminggir Teluk ko samo jo adat Paminggir Pamanggilan. Hanyo ado sagetek parbedaan pado upacara adaik jo dialek bahaso.

Awalnyo suku-suku Paminggir ko adalah ciek turunannyo dan adaik nan samo di Paksi Semaka, hanyo karano di masa lalu nenek moyangnyo malakuan pajalanan migrasi dalam kalompok nan babeda, dan juo manampuah wilayah nan babeda, sahinggo kini babarapo adaik-istiadat nan diusungnyo pun manjadi babeda karano alah tapisah jo waktu nan lamo serta latak geografis nan babeda.

Walaupun kini ko inyo tapisah di babarapo wilayah nan babeda, dan punyo dialek nan babeda, tapi inyo tatap mangakuan kalau inyo sadolahnyo adalah saliang bakarabat.

Rujuakan 

Suku banso di Indonesia